RMK
rmk@rmk.ee 

	

13.12.2023 nr 7-1/4468

Kolga-Aabla küla Allika kinnistu detailplaneeringu algatamine
ja lähteülesande kinnitamine

Kuusalu Vallavalitsus teatab, et algatas 30.novembril 2023 korraldusega nr 484 Teie naaberkinnistu Kolga-Aabla küla Allika kinnistu (42301:001:0183) detailplaneeringu ja kinnitas lähteülesande.
 
Vastavalt detailplaneeringu algatamise taotluses toodule soovitakse hoonestatud Allika kinnistule täiendavat ehitusõigust uue elamu (ca 100 m2) rajamiseks. Kinnistu jagamist ei taotleta. 
 
Kolga-Aabla küla Allika kinnistu asub Lahemaa rahvuspargis, Lahemaa piiranguvööndis. Vastavalt Lahemaa rahvuspargi kaitsekorralduskavale paikneb planeeritav ala väärtuslikus külaosas. Üldplaneeringu kohaselt asub kinnistu detailplaneeringu kohustusega alal, elamualal. Juurdepääs kinnistule on tagatud avaliku kasutusega Kolga-Aabla T1 teelt. Kinnistul asub olemasolev juurdepääs naaberkinnistutele. Detailplaneeringut menetletakse üldplaneeringule vastavana. 

Detailplaneeringu algatamise korraldusega saab tutvuda Kuusalu vallavalitsuse dokumentide registris www.kuusalu.ee. Info tel 606 6379 või e-post kadi.raudla@kuusalu.ee 

Käesolev teavituskiri saadetakse Teile informatiivsel eesmärgil, mis tuleneb planeerimisseaduse §-st 127 lg 2. 
Detailplaneeringu algatamisele järgnevast menetlusest (eskiislahendus, avalik väljapanek) teavitatakse Teid täiendavalt. Juhul kui Te ei soovi käesoleva detailplaneeringuga seonduvaid teavitusi, palume sellest informeerida meid aadressil maris.kirsimaa@kuusalu.ee. 

Lugupidamisega

(allkirjastatud digitaalselt)
Terje Kraanvelt
vallavanem

Maris Kirsimaa 6000 857